Mag sich verwandlen brot und wein
in fleisch und blut gar drot
durch gottes kraft der priester rein,
so er ob dem altare stot.
widerwertig zu sprechen ist:
gesicht, geschmack felt daran gar.
Exempel geit die schrift so fein,
wie das der ewig got
ein weib verwandelet in stein,
da der engel ausfüret Lot
von Sodoma in kurzer frist,
saget uns genesis fürwar;
Warumb wolt sich dan wandlen nicht
brot, wein in fleisch und blut
durch wortes kraft, die der priester da sprechen tut?
seit oft durch wortes kraft
ein schlang verlissen ist ir gift,
die sie doch hat von eigenschaft.
darum gelaub warhaftiklich
an das fron sacrament,
darvon nit went! schau, das dich kein irsal nit blent,
wan alle ding got möglich sent.
der verleich uns rei beicht und buß, dar nach ein gut seliges ent.
ich bitt dich, herre Jesu Crist,
hilf uns dort an der engel schar!